
fremheves: 


1. 


Ingen bok må beholdes lengere enn 3 uker 
uten at lånebeviset fornyes. Den, som ikke 
overholder denne bestemmelse, har å betale 
en mulkt av 10 øre pr. dag pr. bok, som be- 
holdes ut over 3 uker. 


. Fremlån av bøker er ikke tillatt. 
„ Enhver er ansvarlig for de av ham lånte bøker. 


Man skal derfor anmode om, at bøkerne be- 
handles pent og ikke makuleres ved bretter, 
pletter eller på annen måte. 

Her hjaa oss finn cin endaa mange som er so 
uvilande, at dei meiner alle heidningar er plent 
som dei ville i Afrika. Dei trur og, at ein 
difor fyrst lyt gjera deim til menneskje og so læra 
deim um gud og religion. Dei hev ingen tanke 
um at mange av desse heidningfolk, tusund med 
aar attende, aatte hugstore religionsskiparar, store 
vitskapsmenn og tenkjarar, ja endaatil tankar um 
gud og religion, som i mange stykke samstavar 
med det me kallar kristendom. Med dette tenkjer 
eg serleg paa Kina, India, Persia, og Egypt. 

Likevel finn ein, at natur, sed, og folkeliv i 
øysterlandi hev sermerkt den religiøse tenkjingi 
og religionsformerne der, likso vel som det hev 
skapt det bilætrike maalet deira. Dette gjer at 
mangt vert framandt for oss, ja saarar oss endaatil. 
Eg meiner her serleg det, at so mange djuptenkte, 
truande folk piskar seg sjølve og piner seg med aa 
svelta og leva i armod. Dei trur at dei paa den 
maaten kjem i eit meir levande samband med den 
ævelege liksom gjenom ei aandeleg burt-rykkjing. 
Under den ligg dei utan sans og samling. Fraa 
bøker og blad veit me og, at dei indiske fakirarne 
kann gjera mange underlege kunster, av di dei betre 
enn mange andre kjenner loverne for kropps- og 
sjælelivet. Dei kann endaatil lata seg levande 
grava ned og liggja ei lang tid i jordi. Naar ein 
so grev deim uppatt, er dei like levande: Oyster— 
landi hev allstødt vore heimstaden for magiske 

kunster, baade gode og vonde, som me vester- 
lendingar til alle tider hev baade undra oss yver 
og vorte skremde av. Alle skynar og, at naar 
dei indiske asketarne piner og hudlflengjer seg 
sjølve, gjer dei det i same tanken som munkarne 
gjorde det i millomalderen. Dei vonar at dei 
med det kann temja sitt eige kjøt og tvinga sine 
jordiske lyster og hugsviv. 

Likevel maa ein ikkje tru at alle religiøse 
tenkjarar i øysterlandi er eit slag fakirar, av di 
dei legg harde taumar paa seg sjølve: Nei, mange 
av deim skipar skular, samlar læresveinar um seg, 
og sender desse ut til alle kantar av landet. Paa 
den maaten hev dei stor magt vver aandsutviklingi 
hjaa folket sitt. 

Ein slik underleg tenkjar er det eg her vil 
prøva skildra. Han heitte Ramakrishna, var 
heilt ut øysterlending i godt og vondt, og levde og 
døydde i India, heimlandet sitt. Likevel hev dei 
gjeve gaum etter han baade i England og Amerika. 

Det fyrste me lyt bisna paa, er at han kallar gud- 
domen mor, liksom Jesus lærde oss kalla han far. 
Fleire hinduiske tenkjarar hev dette sermerket. 
Ramakrishna greider det vænt ut for oss soleis: 
„Kvifor finn den som elskar gud, slik gleda i aa 
kalla paa han som mor? Jau, av di eit barn so 
hugheilt gjeng til mor si med alt; difor vert ho 
kjærare for barnet enn alle andre.* 

Same kjensla er det og katolikarne hev, naar 
dei so mykje dyrkar guds moder, madonna. 

Andre ord av Ramakrishna syner kor aandi 
hans tyrste etter gud: „Sanneleg, sanneleg segjer eg 
dykk, den som inderleg lengtar etter gud, finn 
honom.“ „Den som hev fru, hev alt, og den som 
vantar tru, vantar alt." „Ein lampe kann ikkje 
brenna utan olja; soleis kann eit menneskje ikkje 
leva utan gud.“ „Gud er i alle menneskje, men 

ikkje alle menneskje er i gud, det er grunnen til 
at dei lid.“ 

Max Miller segjer um desse: ord: „Av slike 
ord lærer me mangt. Ingen stad kjenner dei vel 
eller veit dei betre enn i India, at gud er i all 
natur og i mannasjæli. Hjaa ingen hev vel den 
brennande elsken til gud, eller gleda ved aa gjeva 
seg heilt burt i guddomen, funne finare, meir 
falande ordelag enn hjaa Ramakrishna. Men trass 

alt dette kjende vel ingen betre enn han stengs- 
lorne som skil gud fraa mann, guddomsnaturi 
fraa mannanaturi. Hugsar me so, at desse ordi 
aat Ramakrishna ikkje berre er hans eigne tankar, 
men er tru og von aat millionar menneskjeborn 
og, daa ottast me ikkje for framtidi aat slikt eit 
folk. Alle kjenner hjaa seg sjølve noko guddome- 
legt, jamvel dei som tykkjest beda til avgudar. 
Alle kjenner at gud allstødt er nær. Me fær vona 
al menneskja cin gong i framtidi kjem so langt, 
at dei paa dette sams grunndraget i alle folk kann 
reisa eit tempel for alle. Eit stort tempel, der 
hinduar og ikkje-hinduar kann møtast og saman 
lyfta hender og hjarta mot himmelen i bøn til 
«len same høgste, ævelege aand. Sanneleg, han er 
ikkje langt burte fraa nokon av oss. Gjenom 
honom hev me alle liv, ande, og rørsla.* 

sg vonar at eg alt hev fortalt so mykje um 
denne underlege mannen, so folk hev hug til aa 
faa vita meir. 

Ramakrishna var fødd 20. febr. 1833 i ein 
liten landsby. Far hans høyrde til brahmin-kasten 
eller prestestandet, som er det høgste og finaste i 
India, og var hovding for den einaste brahmin- 
ætti der i bygdi. Alle dei andre var laagare paa 
straa, — timbermenn, hjuringar, dagarbeidarar, 
og smedar. Det var smaatt for far hans. Men 
han vilde heller svelta enn slaa det aller minste 

av paa dei strenge brahminreglarne. Fyrr sonen 
endaa var komen til verdi, hadde faren ein draum— 
I den viste guden Vishnu seg for han, og sa at 
han vilde verta kjøt i denne sonen hans. Faren 
var ein gudeleg og ærleg mann og dertil vakker, 
og han var vel vyrd i bygdi. Folk reiste seg, 
naar dei saag han kom, og ingen vaaga seg til 
aa tala grovt eller usømeleg, naar han var til 
stadar. Mori hans heldt dei og for eit mynster 
paa ei god og smaalaati kona. 

Det synte seg snart, at Ramakrishna var eit 
framifraa barn. Alle vart dregne til han og kom 
til aa halda av han. Men guten var langt fram- 
fyre sin alder. Han kunde minnast lange religiøse 
songstykke og skodespel, fortelja deim og spela 
deim, berre han hadde høyrt deim ein gong. 
Han song vænt, og han hadde godt skyn paa kunst. 
Han sa si meining um gudebilæti aat folket silt, 
og ofte vart denne den aalmenne domen. Han 
teikna gudebilæte sjølv og. Han samla ofte leik- 
brørne sine og fekk deim med ut under tréi paa 
marki. Der spela dei daa mange av dei spelstykki 
han hadde set. Daa han var 6 aar gamall, kunde 
han størsteparten av den religiøse bokavlen aal 
folket sitt utanboks. Han hadde høyrt prestarne 
lesa det høgt for folket. 

Landsbyen han budde i, daa han var liten, 
laag tett attmed ein pilegrimsveg. Ofte kom daa 
store flokkar pilegrimar og andre gudelege folk 
og tok inn i herbyrget der. Ramakrishna var daa 
tidt derburte og tala med deim um religionen, 
høyrde dei fortalde um ferderne sine, og merkte 
seg vel heile deira lag og aatferd. 

Det er skikk i India, at lil eit gravøl bed dei 
alle lærde menn rundt ikring. Ein gong i eit 
slikt lag kom dei lærde i strid um eit sers vandt 
teologisk emne. Dei kunde ikkje verta samde. 

Daa reiste guten Ramakrishna seg og sa si meining 
i endeframme ordelag og dømde greidt og klaart 
i striden. Alle laut undrast. Ein dag han var 
ikkje 10 aar endaa, gjekk han og dreiv ute paa 
marki. Himmelen var rein og blaa. Daa saag han 
ein flokk kvite tranor som flaug der uppe. Det 
var so fagert med den skinande kvile fargen mot 
den blaae, og det tok honom so hardt, at han 
seig som i uvit og vart burt-rykt.. Dette viser 
kor sterkt kjenslelivet hans var. 

Ramakrishna hadde 3 brør og 2 syster. Dei 
var alle eldre enn han. Eldste bror hans hadde 
vorte ein lærd professor av det eldre slaget i Kal- 
kutta. 16 aar gamall vart Ramakrishna send dit. 
Men fyrst hadde far hans hengt paa han den hei- 
lage brahminske traaden. I Kalkutta fekk han 
snart stygg for dei lærde av det gamle slaget. Dei 
tala nok mykje vænt um det aa vera og ikkje 
vera, og um korleis sjæli kunde verta kvilt kjøtet, 
jord-toet. Men han saag lite til at dei sjølve 
levde etter det dei sa. I staden traadde dei etter 
aa faa njota verdi og vinna pengar. Han sa beint 
ut til bror sin, at han ikkje brydde seg ein grand 
um slik lærdom. Med den vilde dei berre vinna 
pengar og magt. Han for sin part lengta og 
traadde etter aa læra noko som kunde lyfta han 
upp yver jordi, upp yver njoting, og i staden gjeva 
honom gud sjølv i løn. Etter den tidi høyrde 
han ikkje meir paa deim. 

Fem mil nordanum Kalkutta ligg eit tempel 
for gudkvendet Kali. Grunnen til det vart lagd i 
1853. Det er eit med dei finaste tempel i India. 
Det stend tett attmed Ganges-elvi. Eldste bror til 
Ramakrishna hadde vorte prest der. Ved vigsla 
mottest brørne atter. Men so sterkt heldt Rama- 
krishna paa standet sitt, so han ikkje vilde eta i 
lag med dei andre 15—20000 folki. Det var 

i strid med nokre reglar for standet hans. Men 
han var den einaste og som fasta den dag. Um 
natti reiste han attende til Kalkutta. Ei vika 
etter kom han likevel att. Han lengta so etter 
broren. Broren bad honom verta buande der. Det 
lova han, fekk han berre sjølv koka maten sin 
ved Ganges-elvi. Det er den heilagaste staden for 
alle hinduar. 

Nokre maanadar seinare vart bror hans so 
sjuk, so han ikkje lenger kunde greida til fullnads 
vera prest. Han fekk daa talt Ramakrishna til 
aa taka romet hans. 

Soleis vart Ramakrishna prest for gudkvendet 
kali. 

Men det aa vera prest i øysterland er ikkje 
det same som her i vaare land. Me snibbar guds- 
tenesta av med ei høgtidstund ein gong i vika. Me 
hev ikkje meir tid aa ofra paa den. Elles gjeng 
det i ein einaste rasande runddans i arbeid og slit 
og i eit vonlaust jag etter pengevinning. Me hev 
ikkje tid att til aa tenkja paa gud og religion. 
Annleis med folki i øysterlandi. Dei tek allting 
meir med ro. Der: gjev seg tid til kvild og ettertan- 
ke. Det er liksom meir religiøst grunnto i deim enn 
i oss. Ein øysterlending kann kvar dag vera heile 
timar i templet. Han bed til gud, tenkjer paa gud. 
paa livet og livsverdet. Han kann i aaretal bu langt 
av leid i skogar eller fjell og leva som best han 
kann av det han finn. Han gjer det berre so han i 
fred og ro langt burte fraa uroi og sjauen i byen 
kann gjeva seg heilt burt til samliv med sin gud. 

For Ramakrishna vert gudkvendet Kali eit bi- 
læte paa moderhjarta, ja ho vert bilæte paa mori aat 
heile verdi. Naar han um dagarne var ferdig med 
prestearbeidet sitt, kunde han time etter time sitja 
framfyre bilætet hennar. Han song salmar, og bad 
og tala med henne liksom eit barn med mor si, heilt 

til han miste all tanke um verdi ikring seg. 
Stundom kunde han graata heile timar, og vilde 
ikkje lata seg treysta, av di han ikkje med sine 
aandelege augo kunde sjaa mor si so klaart som 
han vilde. 

Folk visste ikkje kva dei skulde tru um han. 
Sume meinte at den unge presten beintfram var 
galen. Andre trudde han var so underleg av di 
han meir enn andre levde med seg sjølv og i lengt 
etter gud. 

Mori og brørne hans meinte at det vilde stilla 
og svala tankelivet hans, um han fekk ei kona og 
ein huslyd aa passa paa. Dei tok han difor heim 
og gifte han med ci gjenta paa 5 aar. At born 
gifter seg i so ung ein alder er diverre endaa 
bruk i India. Men den unge kona vart buande 
hjaa foreldri sine, og Ramakrishna reiste attende 
til templet. 

Ramakrishna hadde ei sers gaava til aa sjaa 
inn i folk og døma huglyndet deira. Kvinnorne 
sa han var tvo slag: dei guddomelege og dei troll- 
tekne. Dei fyrste vilde hjelpa mennerne sine lil 
aa verta religiøse og vilde aldri freista deim til 
sanseleg lyst. Dei siste derimot let mennerne sine 
siga ned i sedloysa. Han meinte han kunde sjaa 
utanpaa deim, kva to det var i deim. Ein gong 
kom ei kona, som han ikkje kjende, til templet. 
Ho var av god ætt, gift og mor til 5 born. Endaa 
saag ho likevel ung og væn ut. Ramakrishna sa 
straks til læresveinarne sine, at ho høyrde til dei 
suddomelege. Han skulde syna deim det. Han bad 
deim brenna noko røykjelse framfyre henne, tok so 
sjølv nokre blomar og straadde paa føterne hennar, 
og tala til henne som til ei mor. Straks vart 
kona som burt-rykt og lyfte henderne til velsigning. 
Slik vart ho standande i fleire timar. Rama- 
krishna vart rædd, mannen hennar skulde faa 

vita det og skulda honom for trolldomskunster. 
Han tok difor til aa beda til mor si, gudkvendet 
Kali, at ho skulde gjeva kona sans og samling 
att. Litt um senn kom ho til seg att; men daa 
ho let upp augo, var dei raude, og ho saag ut 
som ho var drukki. Tenarane hennar maatte 
stydja henne til vogni hennar, so ho kunde faa 
køyra heim. Dette viser, at Ramakrishna maatte 
hava stor magt vver folk, ja ei hypnotisk gaava. 
Sjølv meinte han og. at han like godt kunde 
skilja huglyndet hjaa menn. Naar han seinare 
hadde store flokkar med leresveinar um seg, kunde 
han peika paa nokre og segja, at dei vilde leva 
etter religionen. Resten maatte endaa njota livet 
litt til, fyrr dei fekk hug til aa vera heilt ut 
religiøse. 

Daa han hadde gift seg, reiste han, som eg alt 
hev fortalt, attende til templet sitt. Men i staden for 
aa taka det lognare, vart han berre endaa trottugare. 
Han gret og bad Kali syna seg for honom. Dette 
maatte vera galenskap, meinte venerne hans, og 
tok han med til fleire lækjarar i Kalkutta. Alle 
hjelperaaderne deira var spillte. Berre ein lækjar 
i Dakka var klok nok til aa segja, at denne 
mannen var ein stor yogin (profet, og at alle 
lækjeraaderne deira var til ingi nytta mot denne 
sjukdomen. Venerne gav seg daa paa det. Der 
var ingi raad med han. 

Ein dag han var uvanleg hugsjuk, vart han 
braatt burt-rykt og saag daa den guddomelege 
mori si i ei syn. Slike syner fekk han no ofte, og han 
vart rolegare. Men desse burt-rykkjingarne varde 
lenger og lenger, og snart vart det uraad for han aa 
gjera sin skyldnad som prest. Stundom kunde han 
pryda seg sjølv med dei blomarne folk hadde 
gjeve i offer til gudkvendet. 

Styret for templet fekk daa ein brorson hans 

lil aa taka paa seg den vanlege prestetenesta, og 
Ramakrishna vart fri. 

No vilde han prøva verta aandeleg fullkomen, 
so som hinduarne meiner dei kann verta, ved 
botøving og sjølvpinsla i 12 aar. Dette er heilt 
framandt for oss vesterlendingar, og me finn det 
unaturlegt. Og me takkar og velsignar vaar kjære 
meister fraa Nasaret, som aldri fann paa slike 
urimelege ting. 

Naar Ramakrishna sjølv ser attende paa desse 
pinefulle aar, segjer han at ein stor religiøs vind- 
kvervel rasa inn-i honom i desse aari og snudde 
upp ned paa alle ting. Han hadde ingen tanke 
um at det hadde vart so lenge. Ikkje ei einaste 
natt sov han i denne tid, ja han kunde ikkje ein 
gong sitja og dusa. Augo hans var heile tidi opne 
og stirande. Han tenkte stundom han var faarleg 
sjuk, og stakk fingren inn paa sjølve augo og 
skulde hava augneloki att. Men dei vilde ikkje. 
Reint i vonløysa ropa han daa: „Moder, aa moder 
mi! Er dette alt eg fær att for mine rop til deg 
og mi tru til deg!" Og sjaa! Det skrimsla fyre 
honom eit vænt smilande andlit, og han høyrde ei 
yndeleg røyst: „Sonen min! kor kann du vona 
aa naa den høgste sanningi, naar du ikkje vil 
sleppa kjærleiken til likamen din og til sjølve 
deg, du vesle kryp!* 

»Ein straum med aandelegt ljos vilde daa 
koma," segjer han, „Og taka heile min tanke og 
driva meg fram." „Eg brydde meg ikkje med aa 
stella meg; haaret let eg veksa, so det vart reint 
flokut. Eg merka det ikkje. Brorson min kom 
kvar dag med noko mat aat meg. Sume tider fekk 
han nokre munnar mat i meg, andre tider ikkje. 
Sjølv hadde eg ingen tanke um det. Stundom 
gjekk eg ut i tenarromet og vaska det med mine 
eigne hender. Eg bad moder mi tyna hjaa meg 

all tanke um at eg er stor, at eg er brahman 
(prest) og desse her berre ringe trælar; alle er 
berre deg, moder, i ymse skapnadar.* 

„Stundom, “ segjer han, „sat eg ved Gangeselvi 
med nokre gull- og sylypengar og ein kopp full 
med bos attmed So tok eg nokre pengestykke i 
den høgre handi og noko bos i den vinstre, og 
so sa eg til sjæli mi: „Mi sjæl, dette er det 
verdi kallar pengar, med kongens bilete paa. Med 
deim kann du kjøpa deg ris og grønsaker, med 
deim kann du metta dei fatige, byggja hus, ja gjera 
alt det verdi kallar stort. Men dei kann aldri 
hjelpa deg aa finna sanningi 1 5 vinna den æve- 
lege velsigning. Tru difor dei er bos og dumba." 
So blanda eg pengarne og Høre so lenge ihop i 
henderne mine, og sa heile tidi med meg sjølv: 

.Pengar er bås, pengar ér bos!* til eg ikkje lenger 
kunde skilja deim, — og kasta alt i elvi. Det var 
ikkje underlegt folk trudde eg var galen.* 

Ein gong la ein rik ven hans eit kostesamt, 

gullkanta klæde rundt akslerne hans. Ifyrstningi 
tyktest han lika det godt. Men so heiv han det 
braatt paa golvet, trakka og sputta paa det og 
tok til aa skura golvet med det. Og hann ropa: 
.Pyntesykja og lomleiken vert berre større. Det 
kann aldri hjelpa deg til aa vinna den ævelege 
kunnskap og velsigning. Difor er det ikkje betre 
enn ein skureklut.* 

Paa denne tidi vart Ramakrishna sjuk paa 
kroppen og. Han segjer sjølv: „Eg kjende det 
som heile kroppen min var ein einaste eld. Eg 
stod i vatnet i Gangeselvi heilt til akslerne og med 
ein vaat handduk yver hovudet, for pina var ikkje 
til aa halda ut. So kom ei brahminsk kvinna 
og gjorde meg god paa tri dagar. Ho smurde 
heile kroppen yver med ei salva, koka av sanda- 

tre; ho la blomekransar kring halsen min, og 
verken slutta paa tri dagar.“ 

Dette maa ha vore ei sers kvinna, og ho fekk 
stor magt yver Ramakrishna. Ho var lærd, og 
var ikkje rædd for aa ordskiftast med dei mest 
dugande professorarne. Ho var væl kjend i ymse 
trudoms- og tankestraumar i India, og ho kunde 
etter minnet lesa upp store bøker. Ho var grann- 
vaksi og væn, hadde eit fagert maal og godt vit 
paa musikk. Ho hadde sagt fraa seg verdi, og 
tenkte no berre paa korleis ho kunde temja seg 
sjølv og verta herre yver naturmagterne. Ho var 
paa ferd kringum i India. Ingen kjende ætti hen- 
nar, ja ikkje ein gong namnet hennar, og ingen 
kunde faa henne til aa fortelja noko. Folk meinte 
ho var eit gudkvende som hadde tykt synd i jordi 
for all sorg og vondskap her, og som var komi 
ned og vilde hjelpa menneskja til aa verta full- 
komi. Det var tri menn ho serleg skulde hjelpa,“ 
sa ho. Ramakrishna var den eine. Ramakrishna 
hadde og gjenom den røysti han kalla mori 
si fenge vita, at denne kvinna skulde koma og 
læra honom verta fullkomen. Dei kjende kvar- 
andre, med ein gong dei møttest. Ho sa: ,Eg hev 
lenge, lenge leita etter deg, og i dag finn eg deg.“ 

Ramakrishna hadde endeleg funne ei sjæl 
som skyna honom, og var yver all maate lukkeleg 
Alle dei andre trudde berre han var galen 

Folk undra seg og paa at denne fine, lærde 
kvinna var i lag med denne tullingen og hadde slik 
vyrdnad for honom. Ho fortalde deim, at mange 
andre av dei heilage menn i India hadde vore 
like underlege. Dei hadde havt same hugverken og 
drive same sjølvpiningi, so dei kunde temja seg og 
raa med likamen. Soleis hadde dei det som vilde 
naa fram til det dei kalla Bhakti eller kjærleik 
til gud. 

Medan ho var der, fekk Ramakrishna ein 
sjukdom til. Det var ein ulidande svolt. Kor 
mykje han aat, vart han aldri mett. Brahmankvinna 
bad deim daa setja inn paa romet hans all slags 
god mat aat honom dag og natt. Med di han stødt 
sat og saag paa al denne maten, miste han snart 
mathugen. Paa eit par dagar var den ridi slutt. 

Denne merkelege kvinna vart verande der i fleire 
aar. Ho lærde Ramakrishna, korleis han heilt ut 
kunde verta herre vver likam og aand, korleis han 
allstødt kunde faa sansarne lil aa lyda vitet, og 
korleis han kunde samla alle sine tankar og heile 
sin vilje um ein ting. Ho lærde han alt ho kunde; 
men endaa traadde han etter meir. So kom der 
ein dag ein tenkjar gangande. Han lærde Rama- 
krishna Vedanta-læra, den eldste i India. Denne 
mannen hadde med mykje stræv naatt det høgste 
Vedantalæra nemnde. Han gjekk utan klæde, og 
kvilde aldri under tak. Han kunde fenge bu i dei 
finaste slott, hadde han berre vilja. Men han laag 
baade vinter og sumar, i regn og kulde, under eit 
tre eller under opne himmelen. Han var aldri 
meir enn tri dagar paa ein stad, men reika heile 
landet rundt fri som fuglen, hjelpte og styrkte kvar 
han fann ei truande sjæl som traadde etter aa 
naa den same dugleik som han sjølv aatte. Daa 
denne raringen saag Ramakrishna sitja ved Ganges, 
sa han han var ein stor vismann, og ropa til han: 
„Son min! Vil du læra vegen til full fridom? 
Kom daa, eg skal læra deg det.* 

Ramakrishna, som aldri gjorde noko moder 
si, han kalla, uspurd, svara han vilde spyrja henne 
fyrst. Han kom attende, og sa han vilde. Men 
tri dagar etter var han alt komen so langt raad 
var. Den lærde vart undren og ropa: „Min gud! 
Det eg stridde so hardt for aa naa i 40 aar, 
naadde du paa 3 dagar. Eg vaagar ikkje kalla 

deg læresveinen min; eg vil kalla deg min ven.“ 

I 11 maanadar vart so denne mannen verande 
der mot sin vane, og skulde læra av læresveinen sin. 

Daa læraren hadde fare burt, levde Ramakrishna 
i eil glederus, heilt i samband, som han sa, med 
guddomen. Han segjer: ,Soleis levde eg i 6 
maanadar heilt i lag med gud og det himmelske. 
Folk naar sjeldan so langt, og gjer dei det, er det 
vandt um dei atter kjem til seg sjølv. Kroppen 
deira toler det ikkje. Min kropp kann tola mykje. 
I dei dagar visste eg ingenting av verdi. Kroppen 
min hadde svolte ihel, hadde ikkje ein gudeleg 
mann kome med mat aat meg, medan eg var utan 
samling. Kunde han ikkje ruska liv i meg, slo 
han meg med ei klubba, so det kunde gjera so 
vondt at eg fekk samlingi att. Stundom fekk han 
so mykje liv i meg, at han kunde faa stappa nokre 
matbitar ned gjenom halsen min, fyrr eg paa nytt 
lag uvita. Men stundom kunde han ikkje sjaa 
teikn til liv, kor mykje han so slo mig. Daa var 
han sorgall.“ 

Men kva skal so me segja um dette tilstandet 
hjaa Ramakrishna? Me kann ikkje rekna det til 
det vanlege, men heller ikkje til det yvernaturlege. 
Me lyt likna det med tilstandet hjaa dei gamle 
jødiske profetarne. Um deim høyrer me, at dei 
og hadde syner, at dei høyrde røyster, og at 
dei laag sanselause i eit slags ørska eller synsk 
svevn (trance). Me les og um at dei bruka mange 
hjelperaader til dette: musikk, dans, svelting, 
og sjølvpining. . finn me endaa den dag i dag 
ofte i oysterlandi. Naar difyr Ramakrishna fortel, 
at han ser moder si, gudkv endet Kali, høyrer roysti 
hennar, fær raad og bod fraa henne, so kann me 
ikkje segja dette beintfram er tøv og tull og 
galenskap. Det finst noko sant i det. Ikkje soleis, 
at det verkeleg finst eit gudkvende Kali. Men Rama- 

krishna hev sjølv pint og plaaga seg til aa vera 
dauv og daud for den ytre verdi og øst seg upp, 
so han hev trutt han hev verkeleg høyrt og teke 
mot bod fraa den andre verdi. Ramakrishna 
likjest i mange stykker paa den heilage Frans av 
Assisi. Delte var og slik ein underleg selle, som 
mange trudde var galen. Skilnaden millom flogvit 
og galenskap er ofte ikkje so stor. 

Men Ramakrishna kunde ikkje fara so hardt 
fram med kroppen sin, utan det hemnde seg. 
Han fekk blodgang. Denne sjukdomen, segjer han, 
gjorde mykje til at han atter litt um senn kom 
til sans og samling. Det gjekk stilt og seint. 
Paa ein eller tvo maanadar hadde dei innfødde 
lækjarane gjort han god att. 

No tok tankarne hans ei onnor leid. Han 
tok meir og meir lil aa tenkja paa at ein hadde 
naatt den største kjærleiken, naar menneskjesjæli 
kunde elska sin gud soleis som ei kona elskar hus- 
bonden sin. Han vilde mana denne tanken rette- 
leg sterkt fram for sjæli si, og difor klædde han 
seg nokre dagar i kvendeklæde og freista tenkja 
seg at han var ei kvinna. 

Og no kjem noko forvitnelegt i livet hans. Han 
vilde sjølv gjera seg kjend med dei andre religio- 
narne i India og strengt fylgja reglarne deira for 
gudstenesta. Han vilde finna kjernen 1 deim. 
Soleis granska han millom anna muhamedanismen 
og kristendomen og. Han hadde set Jesus i ei syn, 
og i tri dagar tenkte han ikkje paa anna eller 
tala um anna enn Jesus og hans kjærleik. 

Til slutt kom han gjenom alle desse syner og 
religiøse tankar til det, at alle religionar var sanne, 
av di kvar ein hadde ein glimt av gud og lengt 
og traa etter honom. Alle dei ulike religionarne 
tykte han berre var vegar, som alle bar fram mot 
den eine ævelege. 

Ein dag Ramakrishna som vanleg sit og 
grunar utfyre templet sitt, kjem ei 17 aars 
gjenta til han, og segjer ho er kona hans. Rama- 
krishna hadde reint gløymt at han var gift med 
det 5 aars gamle barnet, og at ho no maatte vera 
vaksi. Ho hadde syrgt mykje, daa folk fortalde 
henne 'at husbonden hennar var galen. Andre 
trøysta henne likevel med at han var cin stor 
religionslærar. Ho sette seg fyre aa leita honom upp 
og hjelpa honom, Ho fekk lov av mor si, og gjekk 
so dei 30—40 mil til templet, og no var ho her. 

Ramakrishna vart litt raadvill ved dette; men 
han tok venleg mot henne. Han sa henne at den 
gamle Ramakrishna var daud, og at den som 
no levde, aldri kunde sjaa paa nokor kvinna som 
kona si. Men han vilde i henne sjaa eit bilæte 
paa den sanne, heile kvinna, ja eit bilæte paa 
hans guddomelege moder Kali. So tala han til 
henne som til moder si, ofra blomar og røykjelse 
til henne, og bad henne velsigna honom, soleis 
som eit barn bed mor si um. 

Kona hans sa ho ynskte ikkje anna, enn at 
han vilde læra henne vegen til gud og vera eit 
bilæte paa gud for henne her paa jordi. Elles 
bad ho berre um at ho stødt maatte faa vera nær 
honom, koka maten hans, og vera honom til hjelp 
og nytta. Etter den dag vart ho verande ved 
templet og lærde visdom hjaa den som i namnet 
var husbonden hennar. Eigarmannen til templet 
baud henne 10000 rupi'ar; men ho vilde ikkje tak: 
imot deim sidan husbonden hennar hadde naatt aa 
verta fullkomen, daa han let gull og sylv og moro 
fara. Endaa lever ho, vyrd av alle for sitt reine 
seduge liv. Ho freistar hjelpa andre kvinnor til 
religiøs tenkjing og religiøst liv, og vil soleis fram- 
leides fremja gjerningi aat mannen. 

Ramakrishna hadde vunne seg stor magt yver 


naturmagterne; men han brydde seg ikkje um aa 
syna sin dug for nokon. Ein skulde ikkje freista 
vinna vyrdnad hjaa menneskja, men stræva for aa 
naa det høgste: heilt samliv med gud. Dette ,aa 
gjera mirakel*, som folk kalla det, var helst eit 
hefte paa vegen mot det fullkomne, av di det drog 
tanken hjaa folk burt fraa det høgste maal. Mange 
veit aa fortelja at han kunde lesa tankarne hjaa 
folk, og at han kunde segja baade det som skulde 
henda i framtidi, og det som samstundes hende langt 
burte. Han kunde gjera sjuke folk friske atter, 
berre med det at han vilde dei skulde vera friske. 
Dei segjer og, han kunde bøygja tankarne hjaa 
ein mann i ei onnor leid, berre han rørde ved 
kroppen hans. Dette vilde vel me helst kalla hyp- 
notisme. Sume som han rørde ved, vart straks rivne 
med i eit glederus og saag syner av gudar og 
sudkvende. I fleire timar visste dei ingen ting til 
verdi ikring seg. Hjaa andre kunde ein ingen 
ting merka utanpaa. Men dei kjende at tanken 
deira tok ei onnor leid, og at dei hadde fenge ny 
traa etter det gode. Dei som gledde seg i verdi 
til dømes, kjende at tanken deira ikkje lenger 
traadde etter verdsleg moro, — den giruge, at han 
hadde mist hugen paa pengar, o. s. fr. Dette er 
sers forvitnelegt. Han gav deim liksom sin vilje, 
sin hug og sin tanke. 

Paa denne tidi drog eigarmannen til templet, 
venen og verja aat Ramakrishna, ut paa ei pilegrims- 
ferd med huslyden sin. Ramakrishna fekk daa vera 
med. Dei vitja alle heilage stader i India. Rama- 
krishna nytta høvet til ikkje berre aa sjaa templi, 
men hav gjorde seg kjend med alle dei lærde og 
heilage menn paa dei ulike staderne. I Brindi- 
bana lika han so godt baade folk og natur, so 
han tenkte paa aa slaa seg til der. Men so 
hugsa han paa gamle mor si, og før heimatt. 

Paa heimvegen vart han so gripen, daa han saag 
fatigdomen i ein landsby, so han ikkje vilde fara 
derifraa, fyrr han saag folki der glade. So laut 
tempeleigaren gjeva folket baade mat og drykk 
for fleire dagar og klæde og pengar. Ramakrishna 
vart atter glad og var budd til aa fara vidare. 

»Naar rosa er utsprungi og spreider sin ange 
rundt ikring, daa kjem biorne av seg sjølve. Det 
er biorne som søkjer rosa, og ikkje rosa biorne.+ 
Desse ord av Ramakrishna kann me no bruka 
um han sjølv. Flokkar med aalvorsame menn 
av alle tru- og tenkjemaatar tok no til aa samla 
seg um han. Alle traadde dei etter lærdom. Fraa 
det ljosna av dag, til natti kom, hadde han ikkje 
tid anten til aa eta eller drikka, slikt stræv hadde 
han med aa læra, trøysta, eller kveikja desse mil- 
lionar som kom, og med aa stilla deira svolt og 
torste etter aand. Ramakrishna var i grunnen ein 
ulærd mann; men likevel kom dei lærdaste menn 
til han og kalla han føraren sin. Dei vart tekne 
av hans makelause reinleik og barnlege einfald, 
Dei laut undra seg og paa at han heilt gløymde 
seg sjølv og sitt eige, og at han so endefram og 
liketil kom med dei høgste og største sanningar 
i religion og tenkjing. 

Men underleg nok, so nær endaa templet hans 
laag Kalkutta, gav ikkje folket der stor gaum etter 
han. Det var fyrst Kesjub Chunder Sen, føraren 
for Brahma Somaj, unitararne i India, kann me 
segja, som fekk deim til det. Han kom til han og 
skreiv mykje um han. Kesjub vart teken av dei 
endeframme ord, fulle av den høgste visdom, og 
av den djupe kjærleik til gud og av dei mange 
syner Ramakrishna hadde. Oftare og oftare kom 
han til han. Time etter time kunde han sitja ved 
føterne aat Ramakrishna og lyda med fysna paa han. 
Sume tider bad Kesjub honom heim med seg, eller 

rødde med han paa elvi. Han spurde han daa 
um mangt og mykje i religionen; han vilde verta 
kvitt sine eigne tvil. Dei var sers gode vener, og 
Ramakrishna fekk mykje aa segja for tankarne 
og aatferdi hans Kesjub. 

Kesjub skreiv ei liti forteljing um Ramakrishna. 
Folk i Kalkutta gav gaum etter den og tok til aa 
bisna. Store flokkar av dei finaste lærde menn 
strøymde ut til Ramakrishna i templet. Dei vilde 
læra av honom. Otte tala han daa fraa morgon til 
kveld, ja ikkje ein gong um natti fekk han ro, 
for mange vart verande natti yver hjaa han. Og 
han gloymde reint aa sova. 

Men alt dette arbeid utan stans lok sjølvsagt 
mykje paa helsa hans. Dei bad han kvila seg, 
men han svara: „Eg vil gjerne tola all slags verk 
paa kroppen, ja dauden hundrad gongjer,. berre eg 
med det kunde gjeva fridom, fred, og frelsa til ei 
einaste sjæl.“ 

I fyrstningi paa 1555 fekk han vondt i halsen, 
det som me kallar .prestesykja”. Litt um senn 
vart det til aat (kræft). Dei flutte han til Kalkutta, 
og dei beste lækjarane saag um han. Han fekk 
ikkje lov aa tala; men det vilde han ikkje halda. 
Flokkar med menn og kvinnor samla seg um han 
kvar han gjekk, og venta med tolmod paa aa 
høyra eit einaste ord fraa hans munn. Han ynkast 
yver folket og kunde ikkje tegja. Jamvel daa 
strupen hans vart so attsnørd, so han berre kunde 
faa ned rennande mat (supa og mjølk) og knapt 
nok det, vilde han ikkje slutta aa tala. Han var 
annsam og vonfull heilt til han den 16. august 
1886 kl. 10 um kvelden seig i uvit. Han kom 
aldri meir til seg att. 

Ramakrishna hadde det same underlege lag, 
som dei fortel um Visknut hjaa oss: han tolde 
ikkje røra ved gull eller sylv, ja i dei siste aari 


ikkje ved noko metal, ikkje jarn ein gong. Kom 
dei nær handi hans med metal, fekk han sene- 
draatt, endaa um han sov; andedraget hans stana, 
fingrarne hans kropna ihop og vart naamne. Slik 
laag han fleire minutt etter metallet var teke burt. 

Naar han vart burt-rykt, visste han ingen ting 
til verdi ikring seg. Ein gong i ei slik burt-ryk- 
kjing fall han upp i ein kol-eld og brende seg 
djupt inn i kjøtet. Dei maatte henta lækjar til aa 
taka ut koli att. Men Ramakrishna kjende ingen 
ting, fyrr han kom til seg sjølv att. Ein annan 
gong skreid han og braut av seg handi.  Lækjaren 
stelte henne, og vara han at han ikkje maatte bruka 
henne, fyrr ho var heilt god. Men det var uraad. 
Berre nokon tala um religion eller gud, vart han 
reint fraa seg i fysna, og henderne hans vart strake 
og stive. Han laut faa fetla handi paa nytt lag. 
Paa den maaten tok det 6 maanadar, fyrr han 
vart god av det. 

Eigarmannen til templet vilde gong paa gong 
gjeva honom heile templet og ein eigedom, som 
kvart aar gav 25000 rupi'ar i inntekt. Men han 
bad seg vera fri det, og meinte paa han var nøydd 
til aa røma, um venen hans framleides vilde plaaga 
han med denne gaava. Ein annan gong og baud 
ein mann honom 25000 rupi'ar, men ikkje desse 
heller vilde han taka imot. 

Skal me so segja kva som var kjernen i 
visdomslæra aat Ramakrishna, vert det dette: „hans 
tru paa det guddomelege i menneskja.* Det vil 
segja at menneskja hev fenge i gaava ein gneiste 
av gud sjølv, og at ho difor er skapt til aa ar- 
beida seg fram og laga seg um til aa verta gud lik. 
Det er det same som er meint i Johannes-evan- 
geliet, naar det der stend um det guddomelege 
ljos, som lyser upp i art menneskje som kjem 
til verdi. 


ig vil ikkje slutta forteljingi um denne merke- 
lege hinduiske bror vaar utan eg tek med nokre av 
lærdomarne hans. Dei forma seg allstødt som 
ordtøke eller visdomsord. 

1. Um natti ser du mange stjernor paa him- 
melen; men du finn ingi, naar dagen renn. Kann 
du difor segja at der um dagen ingi stjernor er 
paa himmelen? Soleis skal du ikkje segja, du 
menneskje, at det ingen gud finst, um du ikkje 
ser den allmegtige i den tid du er faakunnig. 

2. Den hugvarme, som berre hev set gud i ei 
utav hans openberringar, kjenner honom berre etter 
den eine. Men den som hev set honom i hans 
mangfelde openberringar, kann segja: alle desse 
former er fraa den eine gud. For sud er mangfeld. 
Han hev former, og han hev ingi former, og mange 
er dei former som ingen kjenner. 

3. Dei ymse trudomsmaatar er berre ymse 
vegar til aa naa den allmegtige paa. 

4. Liksom dei av det same gull kann gjera 
ymse sylgjor med ymist skap og namn, soleis er 
det den eine gud som dei bed til i ymse land og 
tider, under ymse former og namn. Endaa dei 
bed til honom paa ymse maatar, sume likar aa kalla 
han fader, andre moder, so er det likevel berre 
den eine same gud dei bed til i alle desse høve 

paa desse ulike maatar. 

5. Menneskja er lik eit putevær. Eitt er 
raudt, eit anna blaatt, eit tridje svart. Men alle 
er av same bomulls-toet. Soleis er det med men- 
neskja og. Ein er fager, ein er svart, ein er heilag, 
ein er gudlaus. Men det guddomelege bur likevel 

deim alle. 

6. Det er sant at gud bur endaa til i ein 
tiger. Men likevel maa ikkje me gaa burt andlit 
til andlit med dyret. Soleis er det sant og, at gud 

bur i den mest gudlause. Men difor er det ikkje 
u me skal slaa lag med den gudlause. 
Liksom mange berre hev høyrt tale um 
snø, men ikkje set snoen, soleis finst det mange 
preikarar som berre hev lese i bøker um korleis gud 
er, men aldri hev synt i sitt liv, at dei er som han. 
Og liksom mange kann hava set snøen, utan 
dei hev smaka han, soleis finst det religionslærarar 
og, som berre hev fenge ein glytt av herlegdomen 
aat gud, men ikkje hev skyna korleis herlegdomen 
i sanning er. Den som hev smaka snø, kann segja 
kva snøen likjest paa. Den som hev gledt seg i 
samlivet med gud paa ymse maatar, snart som 
tenar, snart som ven, snart som elskar, eller som 
hev gjenge upp i honom, han aaleine kann fortelja 
korleis gud i sanning er. 

S. Soli er mange gongjer større enn jordi: 
men sidan ho er so langt burte, tykkjer me ho 
er ei liti skiva. Soleis er Herren endelaust stor: 
men sidan me er so langt burte fraa han, kann me 
so lite skyna kor stor han i grunnen er. 

9. Eimhesten (lokomotivet) naar ikkje berre 
sjølv maalet sitt, men han dreg med seg ei lang 
skreid med tunglasta vogner. Soleis fer frelsar- 
mennerne aat verdi aat, dei og. Dei ber mengder 
med menn, tungt lasta med sut og hugverk for 
denne verdi, burt til føterne aat den allmeg stige. 

10. Ein frelsar er sendebod fraa gud. Han 
er lik ein varakonge for ein megtig herre. Naar 
det vert uppstyr i ein landslut langt burte, sender 
kongen varakongen sin av stad og skal greida floken. 
Soleis sender gud og ein frelsar av stad, naar 
religionen tykkjest visna burt paa einkvar kant i 
verdi. 

11. Liksom ein vatsfugl dukkar i sjøen, og 
vatnet ikkje væter fjørerne hans, soleis lever eit full- 
kome menneskje i verdi, og verdi sulkar det ikkje til. 

12. So lenge som bia held seg utanfyre bladi 
paa lotosblomen, og ikkje hev smaka honningen i 
han, svingar ho summande kring um blomen. Men 
naar ho er komi inn i blomeskaali, drikk ho 
nektaren der utan staak. So lenge som eit menneskje 
kjeklar og strider um læresetningar og dogme, 
hev det ikkje smaka nektaren aat den sanne trui. 
Hev det smaka den, vert det lognt. 

13. Smaaborn leikar med dokkor i romet 
sitt. Det likar dei. Men aldri so snart kjem mori 
inn. fyrr dei kastar dokkorne burt og spring mot 
henne og ropar: mor, mor! Dé er no liksom 
born, som leikar her i denne verdi, held paa med 
dokkorne: rikdom, æra, magt, og kjenner ingi 
rædsla eller sut. Men fær de berre sjaa, at den 
suddomelege moder kjem inn i romet, vil de ikkje 
lenger finna gleda i rikdom, æra, magt. De vil 
lata alt det liggja og springa mot henne. 

14. Stend eit menneskje nede paa sletta, ser 
han det slutte graset og den store høge fura, og 
han segjer: „Nei, kor stort treet er, og kor lite 
graset.“ Men stig han til fjells og ser fraa høge 
toppar ned paa sletta, so blandar fura og grasel 
seg saman til ein einaste grøn farge. Soleis er 
det for augo aat verdslege menneskje stor skilnad 
paa stand og vyrdnad; men naar det guddomelege 
utsyn opnar seg, vert det ingen skilnad paa høg 
og laag. 

15. Steinen kann liggja i vatn tusund med 
aar, og vatnet vil aldri trengja igjenom han. Men 
leir vert snart til blaut søyla kjem det i vatnet. 
Soleis misser det hjarta som trur fast, aldri modet 
under heimsøkjing og forfylgjing. Men det men- 
neskjet som hev liti tru, vert skræmt og skjelv 
for den minste ting. 

16. Sukker og sand kann mengjast ihop. 
Men mauren vil vraka sanden og draga av stad 

med sukkerkornet. Soleis veit ein gudeleg mann 
aa skilja godt fraa vondt. 

17. Denne verdi er lik eit teater, der menneskja 
spelar mange rollor med ymse maskor. Dei likar 
ikkje aa taka maska av seg, hev dei ikkje spela 
rolla til endes. Lat deim verta leide av spelet, 
og dei vil taka maska av. 

IS. Liksom straumen renn inn paa den eine 
sida aat ei bru og ut att paa hi, soleis rører reli- 
giøs tale verdslege sjæler. Han gjeng inn det eine 
øyra og ut det andre, og set ikkje merke i hugen 
deira. 

19. Ræfuglen sviv høgt uppe i lufti, men like- 
vel ser han ned mot møkdungen; han vonar finna 
ræ. Soleis talar mange boklærde menn baade 
søtt og lenge um guddomeleg visdom. Men det 
er berre snakk. For heile tidi tenkjer dei berre 
paa korleis dei skal faa seg pengar, æra, magi 
utav dette turre lærdomsfor. i 

20. Det er lett aa læra namnet paa notarne, 
men ikkja so lett aa syngja deim eller spela deim. 
Søleis er det lett aa tala religion, men verre aa 
leva religion. 

21 Soli kann gjeva heile verdi varme og 
ljos; men ho kann ingen ting gjera, naar tjukke 
skyer paa himmelkvelven held straalarne burte 
fraa jordi. Paa same maaten kann ikkje gud skina 
paa hjarta, so lenge sjølvkjærleiken lever i sjæli. 

22. Ein som elska gud, og ein som kjende 
gud, gjekk ein dag i lag gjenom ein skog. Daa 
saag dei ein tiger langt burte. Han som kjende 
gud sa: „Det er ingen grunn til aa røma. . Den 
allmegtige gud bergar oss nok.“ Til dette svara 
han som elska gud: „Nei bror! kom lat oss springa 
burt. Kvifor skulde me bry herren med det som 
me kann gjera med eigen umake.* 

23. Etter kvart som frukti veks, fell bladi paa 

blomen av seg sjølve av. Soleis vil, etter kvart 
som det guddomelege i deg veks, den menneskje- 
lege vesaldomen litt um senn falla burt. 

24. Liksom morgonroden ber bod um al 
soli kjem, soleis fortel reinleik, rettferd, og audmykt, 
at herren kjem. 

25. Einskilde trudomar og sektar hev lite 
aa segja. Lat kvar med tru gjera si gudstenesta 
og halda fyrelogorne for sin trudom. Trui er den 
einaste lykelen til aa koma til gud med. 

26. Kva vil du segja um maaten aa preika 
guds ord paa no um dagen? Jau, den er som 
naar ein bed hundra mann til middag, og so berre 
hev mat til ein. 

27. Eit tre fullt med frukt vil alltid bøygja 
seg laagt ned. Soleis du og: ynskjer du aa verta 
stor, so bøyg deg laagt i audmykt. 

28. Jarnet maa verla hita uppatt mange gon- 
gjer og hamra, fyrr det vert godt staal. Daa fyrst 
kann ein gjera eit sverd av det som duger, og 
som ein kann bøygja til som ein vil. Soleis 
maa mange menneskje vermast uppalt mange gon- 
gjer i heimsøkjings-omnen og hamrast med for- 
fylgjing her i verdi, fyrr dei vert reine og aud- 
mjuke. 

29. Ein mann tamde seg i 14 aar hardt og 
onnugt; daa kunde han ganga paa vatnet. Han var 
reint lukkeleg ved dette og gjekk til læraren sin og 
fortalde byrg, kva han kunde greida. Meisteren 
svara: .Stakars gut! Det du hev naatt med 14 
aars slit og stræv, det same naar vanlege menne- 
skje med aa betala ein skilling til ein ferjemann.* 

30. Det kann vera morosamt nok aa klaa 
ein ringorm. Men sviden etterpaa gjer meir 
vondt, ja er knapt til aa halda ut. Soleis er 
moroi i verdi hugnadsam til aa byrja med. Men 
verken etterpaa er fæl aa tenkja paa. 


31. Ein baat kann liggja paa vatnel, men 
vatn bør ikkje liggja i ein baat. Ein gudeleg. 
mann kann leva i verdi, men verdi bør ikkje leva 

honom. 

32. Liksom ei amma i eit rikt hus nærer 
barnet aat sin herre og elskar barnet som var det 
hennar eige, endaa ho veit ho ikkje kann gjera 
krav paa det, so tenk dé og paa at de berre er 
vaktarar og varnarar um borni dykkar. Dykkar 
rette fader er gud herren i himmelen. 

33. Gud, hans heilage ord, og den som til- 
bed honom, lyt du sjaa paa som eitt, det vil segja: 
du lyt sjaa deim i det same ljoset. 

34. Liksom fisk leikar i tjørnerne, endaa 
desse er forgrodde med sey og grønska, soleis. 
lever Gud i mannahjarta, endaa du ikkje ser 
honom. 

35. Ein herre kann vera so rik han vera vil, 
naar ein slakkars bonde gjev honom ei ring gaava 
med hjarta fullt av kjærleik, so tek han imot 
gaava med gleda og hugnad. 

36 Gud er den evige, uendelege fader aat all- 
heimen. Han er lik eit uendelegt hav, utan gren- 
sor, der du berre kann kava og ‘sokka. Men naar 
du nermar deg den alltid levande og arbeidande 
Gud, kjenner du fred, liksom mannen som er um 
aa søkka kjenner det, naar han nærmar seg fjøra. 

37. Ein vismann er lik ein forngranskar, som 
soper burt dumba og reinskar uppatt ein gamall 
brunn, som var tiltept med leir og lort i lange 
tider. Men ein frelsar er lik ein mann, som kann 
grava ein ny brunn paa eit stelle der inkje vatn. 
finst fyrr. Store menn kann gjeva frelsa berre til 
deim som hev brunnar av godleik gøymde i 
seg sjølve; men ein frelsar bergar deim og, som 
hev eit hjarta utan kjærleik og turt som ei oyde- 
mark. 

38. Frelsarane paa jordi er for Gud som byl- 
jorne er for havet. 

39. Eventyri fortel um nokre fuglar dei kallar 
„Homa“, som- lever so høgt uppe i himlarne og 
elskar desse landi so høgt, at dei aldri tenkjer paa 
aa koma ned til jordi. Eventyri fortel endaatil, 
at naar eggi deira som er lagde i lufti, tek til 
aa siga nedetter, dregne av tyngde-lovi, so vert 
dei klekte midveges, og ungarne flyg ut. Og un- 
garne finn snart ut, at dei sig nedetter, og so 
vender dei straks og tek til aa fljuga uppetter mot 
heimen sin, dregne av den medfødde kjensla. 
Slike menn som Jesus og andre er lik desse fug- 
larne, som endaa med’ dei er unge forsakar alle 
tillokkingar av denne verdi og stilar mot dei høgste 
land av sann kunnskap og guddomelegt ljos. 

40. Liksom vatnet strøymer under ei bru og 
aldri stanar, soleis strøymer pengar gjenom ein 
god manns hender og vert ikkje mukka upp. 

+1. Magnetfjellet som er under sjøen, dreg lil 
seg det skipet som sigler yver det, driv ut alle 
jarnnaglarne, skil skipsbordi, og let skipet søkka 
i djupet. Soleis gjeng det og, naar manna-sjæli 
er dregi av den magnetstein me kallar Gud. Han 
øvdelegg i ein augneblink all sjølvkjærleik og let 
oss søkka i havet til Guds uendelege kjærleik. 

42. So lenge som ho ikkje hev aatt barn, er 
den unge kona annsam med alle sine huslege gjer- 
ningar. Men ikkje fyrr hev ho aatt barnet, fyrr 
ho slepper alle husplikterne sine og ikkje finn gleda 
i deim lenger. No vil ho berre kjæla med den 
vesle nyfødde all dagen lang og kysser honom med 
endelaus frygd. Soleis gjeng det og med menne- 
skjet. So lenge det ikkje kjenner Gud, driv det paa 
med alt slag verdslegt arbeid; men ikkje fyrr open- 
«dagar det Gud, so finn det ikkje gleda lenger i 

dette arbeidet. No kjenner det lukka berre i aa 
tena Gud og gjera hans gjerningar. 
43. So lenge cit menneskje berre ropar: ,aa 


Gud! aa Gud!* — ver viss um at han ikkje hev 
funne Gud, for den som hev funne honom vert 
tagall. 


44. Ein vismann brukte aa segja: ein massing- 
kjél som ikkje vert blenkt kvar dag vil rusta. 
Soleis er det og med eit menneskje som ikkje 
dagleg tenkjer paa Gud; hjarta hans vil rusta. 

45. Han som hev sove i ei kongeborg, likar 
ikkje aa leggja seg i eit skitvore herbyrge. Soleis 
er det med sjæli; hev ho ein gong smaka kor søtt 
det er aa eiga guddomeleg velsigning, vil ho ikkje 
finna gleda i den laake moro som verdi kann 
bjoda. 

46. Naar ein slær vatn ned i ein tom kopp, 
so bullar det so lenge til koppen er mett; daa høy- 
rer ein ikkje meir denne laaten. Paa same maa- 
ten bullar den mannen som ikkje hev funne Gud, 
med ordkjekl. Men naar han hev set honom, daa 
tagnar all hans faafenga, og han gled seg still- 
ferdug i den guddomelege velsigning. 

47. Ein flintestein kann liggja hundrad av 
aar under vatn, og misser ikkje si eldkraft. Slaa 
honom mot jarn, og gneisten vil springa fram. So- 
leis er han som elskar Gud, fast i si tru. Um 
han er kringsett av alt slag stygt og ureint i verdi, 
misser han ikkje si tru og sin kjærleik. Han vert 
uppglødd, so snart han høyrer namnet paa den 
allmegtige. 

48. Ein ordvridar spurde ein gong Rama- 
krishna: „Kva er kunnskap, du kunnskapsmann, 
og kva er or du veit?“ Ramakrishna svara: 
.Gode mann, eg kjenner ikkje alt dette smaaplukk 
av lærdomen der Eg kjenner berre mi mor 
Gud, og at eg er son hennar.* 

49. Den rette Gudsmannen er han som ikkje 
gjer noko gale eller tenkjer rangt, naar han er 
einsleg og ingen kann sjaa honom eller neisa 
honom. 

50. So lenge som jarnet er i smelteomnen er 
det kvitglødande, men ikkje fyrr er det utteke, so 
vert det svart atter. Soleis er det med ein verds- 
leg mann. So lenge han er i kyrkja eller i lag 
med fromme folk, er han full av gudelege kjenslor, 
men inkje fyrr er han burte fraa deim, so er han 
«len same som han var fyrr. 

»Unglyden er eit godt styrt og 
godt stelt blad, som ein skulde tru 
at norsk ungdom vilde samle seg 
um i storm og gjera det til ei 
magt.“ 

»Unglyden er so god, at det burde 
naa endaa vidare enn det gjer.“ 
„Det vilde vera skade og skam 
um me ikkje slo ring um det.“ 
„Unglyden vinn seg fleire og fleire 
vener, er det likt til. Bladet hev 
vorte ein leikarvoll fyr norsk ung- 
dom som skriv og talar sitt norske 
maal. Her samlast dei fraa ymse 
kantar av landet til aalvor og skjemt 
og er i alt, i godt som i-vondt, so 
som ungdomar bør og skal vera.“ 

